b"\n_START_ARTICLE_\nWolf Singer\n_START_SECTION_\nMokslin\xc4\x97 karjera\n_START_PARAGRAPH_\nVolfas Singeris nuo 1962 studijavo medicin\xc4\x85 Miuncheno Ludviko Maksimilijano universitete, 1965/66 2 semestrus Pary\xc5\xbeiuje. Nuo (1965 buvo Vokie\xc4\x8di\xc5\xb3 tautos fondo) stipendiatas. Sta\xc5\xbeuo\xc4\x8di\xc5\xb3 bei podiplomini\xc5\xb3 neurofiziologijos studij\xc5\xb3 metu 1971 tobulinosi Anglijoje (University of Sussex)._NEWLINE_1975 Miuncheno technikos universiteto Medicinos fakultete apgyn\xc4\x97 habilitacij\xc4\x85 i\xc5\xa1 fiziologijos srities._NEWLINE_1981 Singeris tapo Makso Planko asociacijos nariu bei buvo paskirtas Makso Planko instituto smegen\xc5\xb3 veiklos tyrim\xc5\xb3 Neurofiziologijos departamento direktoriumi Frankfurte. \xc4\x8cia jis 2004 m. \xc4\xafsteig\xc4\x97 FIAS mokslini\xc5\xb3 tyrim\xc5\xb3 institut\xc4\x85 (Frankfurt Institute for Advanced Studies, FIAS)._NEWLINE_Singer \xc5\xa1iuo metu yra D\xc5\xbeordano Bruno fondo patariamosios kolegijos narys.\n_START_SECTION_\nLaisv\xc4\x97 ir kalt\xc4\x97\n_START_PARAGRAPH_\nSingeris kaip ir jo kolega i\xc5\xa1 Br\xc4\x97meno Gerhardas Rotas savo ra\xc5\xa1ini\xc5\xb3 ir interviu d\xc4\x97ka nuolat patenka \xc4\xaf \xc5\xbeiniasklaidos ir visuomen\xc4\x97s diskusij\xc5\xb3 akirat\xc4\xaf. Singerio komentarai ir nuomon\xc4\x97s d\xc4\x97l neuromoksl\xc5\xb3 tyrim\xc5\xb3 bei j\xc5\xb3 pasaul\xc4\x97\xc5\xbei\xc5\xabrini\xc5\xb3 rezultat\xc5\xb3 da\xc5\xbenai filosof\xc5\xb3 bei teolog\xc5\xb3 yra laikomos intelektualin\xc4\x97mis provokacijomis._NEWLINE_Singeris suformulavo nauj\xc4\x85 po\xc5\xbei\xc5\xabr\xc4\xaf d\xc4\x97l valios laisv\xc4\x97s. Singeris atmeta laisvos valios koncepcij\xc4\x85. 2004 \xc4\xaftakingame Vokietijos dienra\xc5\xa1tyje Frankfurter Allgemeine jis publikavo straipsn\xc4\xaf (Neuron\xc5\xb3) jungtys apsprend\xc5\xbeia (m\xc5\xabs\xc5\xb3 veikl\xc4\x85): turime liautis kalb\xc4\x97j\xc4\x99 apie laisv\xc4\x99 (Verschaltungen legen uns fest: Wir sollten aufh\xc3\xb6ren von Freiheit zu reden)._NEWLINE_Singeris argumentuoja, kad empiriniai tyrimai rodo, kad kiekvienas valios aktas ir veiksmas yra determinuojamas (s\xc4\x85lygojamas) neuron\xc5\xb3 veiklos, eliminuojan\xc4\x8dios laisv\xc4\x99. Laisv\xc4\x97s koncepcijos \xc5\xa1alininkas Peteris Bieri valios laisv\xc4\x97s s\xc4\x85voka tik esant tam tikroms s\xc4\x85lygoms prie\xc5\xa1ingai nei determinizmo atveju, ir \xc5\xa1ios s\xc4\x85lygoms neb\xc5\xabtinai turi b\xc5\xabti pakl\xc5\xabstama. Singeris teigia, kad populiari ir pripa\xc5\xbeinta laisvos valios koncenpcija yra \xc5\xa1iuo metu vyraujanti, ir prie\xc5\xa1tarauja determinizmo teorijai._NEWLINE_Pasak Singerio, valios laisv\xc4\x97s nebuvimas turi s\xc4\x85lygoti esam\xc5\xb3 kalt\xc4\x97s ir bausm\xc4\x97s institut\xc5\xb3 per\xc5\xbei\xc5\xabr\xc4\x85 (revidavim\xc4\x85). Tam tikra prasme asmuo negali b\xc5\xabti laikomas atsakingu u\xc5\xbe savo elges\xc4\xaf. Nusikaltim\xc5\xb3 kaltinink\xc5\xb3 atveju yra atliekamos veikos, kadangi kiekvienas asmuo paveldi tam tikr\xc4\x85 nerv\xc5\xb3 sistemos tip\xc4\x85 (neuronin\xc4\x99 architekt\xc5\xabr\xc4\x85), kuri \xc5\xbemogaus ontogenez\xc4\x97s metu pasirei\xc5\xa1kia tam tikrais b\xc5\xabdais bei formomis. Tod\xc4\x97l asmuo n\xc4\x97ra atsakingas u\xc5\xbe savo veiksmus, kadangi jis to pats veikos darymo metu nekontroliuoja. Asmuo daro ne tai, k\xc4\x85 nori, bet k\xc4\x85 jis daro, tai jam atrodo, kad jis to nori._NEWLINE_Remiantis tokiomis tyrim\xc5\xb3 i\xc5\xa1vadomis, nereik\xc4\x97t\xc5\xb3 panaikinti justicijos, teis\xc4\x97saugos sistem\xc4\x85 ir netaikyti joki\xc5\xb3 bausmi\xc5\xb3. Pasak Singerio, bausmes ir j\xc5\xb3 skyrim\xc4\x85 reikia pagr\xc4\xafsti vardan kit\xc5\xb3 \xc5\xbemoni\xc5\xb3 ir j\xc5\xb3 interes\xc5\xb3 apsaugos, o ne kalt\xc4\x97s ir atsakomyb\xc4\x97s principais.\n_START_SECTION_\nTyrim\xc5\xb3 sritys\n_START_PARAGRAPH_\nMPI Neuroziologijos departamento tyrim\xc5\xb3 kryptys yra procesai nerv\xc5\xb3 l\xc4\x85stel\xc4\x97se, tiriant kognityvinius geb\xc4\x97jimus bei pasiekimus vizualinio suvokimo, atsiminimo, d\xc4\x97mesio ir m\xc4\x85stymo srityse. Taip pat tiriama ambliopija (matymo sutrikimas)._NEWLINE_Singeris vie\xc5\xa1uomen\xc4\x97je atstovauja pla\xc4\x8diai kritikuojam\xc4\x85 nat\xc5\xabralistin\xc4\x99 neurofiziologini\xc5\xb3 duomen\xc5\xb3 ai\xc5\xa1kinimo sampratai, pateikdamas tai kaip smegen\xc5\xb3 veiklos tyrim\xc5\xb3 rezultatus ir pagr\xc4\xafsdamas naujausiais tyrimais.\n_START_SECTION_\nGarb\xc4\x97s daktaro regalijos\n_START_PARAGRAPH_\nOldenburgo Karlo fon Ossietzky universiteto La Medaille de la Ville de Paris._NEWLINE_Be to jis yra Pranc\xc5\xabzijos Garb\xc4\x97s legiono kavalierius (Chevalier de la Legion d'Honneur)._NEWLINE_1992 Singeris buvo paskirtas Popie\xc5\xbei\xc5\xa1kosios moksl\xc5\xb3 akademijos Romoje nariu iki gyvos galvos (s.)."